open-index/open-wikipedia-markdown huggingface dataset:
Անխելո Սագալ

**Անխել Նիկոլաս Սագալ Տապիա** (, ), չիլիացի ֆուտբոլիստ, «Պաչուկա» ակումբի և Չիլիի հավաքականի հարձակվողական ոճի կիսապաշտպան։

## Ակումբային կարերիա
Սագալն իր հայրենի քաղաքի «Ռեյնջերս» ակումբի սան է։ 2011 թվականին նա որպես հիմնական կազմի խաղացող իր նորամուտն է նշել Չիլիի առաջնությունում։ Նույն թվականին Անխելն օգնել է ակումբին դուրս գալ բարձրագույն լիգա։ 2012 թվականի մարտի 25-ին «Ուաչիպատոյի» դեմ խաղում իր նորամուտն է նշել Չիլիի առաջնությունում։ Օգոստոսի 30-ին Չիլիի առաջնությունում «Սան Անտոնիո Ունիդո» ակումբի դեմ խաղում Սագալն առաջին գոլն է խփել «Ռեյնջերսի» կազմում։

2013 թվականի ամռանը Անխելոն համաձայնագիր է ստորագրել «Ուաչիպատոյի» հետ։ Հուլիսի 27-ին «Սանտիագո Ուոնդերերս» ակումբի դեմ խաղում նա իր նորամուտն է նշել նոր թիմում։ 2014 թվականի հոկտեմբերի 5-ին «Ունիվերսիդադի» դեմ խաղում Սագալն իր առաջին գոլն է խփել «Ուաչիպատոյի» կազմում։

2017 թվականի ամռանը Սագալը տեղափոխվել է մեքսիկական «Պաչուկու» ակումբ։ Հուլիսի 23-ին ՈւՆԱՄ Պումասի դեմ խաղում նա իր նորամուտն է նշել Մեքսիկայի առաջնությունում։ Օգոստոսի 13-ին ՈւԱՆԼ Տիգրեսի դեմ խաղում Անխելոն իր առաջին գոլն է խփել «Պաչուկու» ակումբի կազմում։ Դեկտեմբերի 17-ին աշխարհի ակումբային առաջնության ժամանակ «Ալ Ջազիրա» ակումբի դեմ խաղում աչքի է ընկել խփած գոլով։

## Միջազգային կարերիա
2015 թվականի հունվարի 29-ին ԱՄՆ-ի հավաքականի դեմ ընկերական խաղում Սագալն իր նորամուտն է նշել Չիլիի հավաքականում։ 2017 թվականի հունվարի 15-ին China Cup 2017 առաջնության ընթացքում Իսլանդիայի հավաքականի դեմ խաղում Անխելը խփել է իր առաջին գնդակն ազգային հավաքականի կազմում։

2017 թվականին Սագալը դարձել է Ռուսաստանում կայացած Կոնֆեդերացիաների գավաթի արծաթե մրցանակակիր։ Մրցաշարում նա մասնակցել է Գերմանիայի հավաքականի դեմ խաղին։

### Գոլեր Չիլիի հավաքականի կազմում

## Ձեռքբերումներ
-**[[Չիլիի ֆուտբոլի ազգային հավաքական]]**
* Կոնֆեդերացիաների գավաթ - 2017

## Ծանոթագրություններ

## Արտաքին հղումներ
* 
* Պրոֆիլը sports.ru կայքում
* 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆերենցվարոշի ֆուտբոլիստներ
Գուրգեն Բաղդասարյան (քաղաքական գործիչ)

**Գուրգեն Նիկոլի Բաղդասարյան՝** (), հայ քաղաքական գործիչ, ՀՀ ԱԺ 7-րդ գումարման պատգամավոր					
: «Լուսավոր Հայաստան» խմբակցության անդամ։

## Կենսագրություն
Գուրգեն Բաղդասարյանը ծնվել է 1977 թվականի օգոստոսի 13-ին, Երևանում։

## Կրթություն
1999 թվականին ավարտել է Երեւանի պետական համալսարանի տնտեսագիտության ֆակուլտետը։ Տնտեսագետ։

## Աշխատանք
2003 թվականին եղել է Նոր-Նորք վարչական շրջանի ղեկավարի օգնական։ 2004 թվականին եղել է ՀՀ ֆինանսների եւ էկոնոմիկայի նախարարության միջնաժամկետ բյուջեների ծրագրավորման բաժնի գլխավոր մասնագետ։ 2005-2006 թվականներին  զբաղվել է մասնավոր ձեռնարկատիրությամբ։ 2007-2008 թվականներիին եղել է «Դանդի փրեշս մեթալս» ընկերության ֆինանսական կոորդինատոր։ 2009-2018 թվականներին  եղել   «Պրես-Ստենդ» ընկերության փոխտնօրեն։ 					
					
2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության  թիվ 1 ընտրատարածքի տարածքային ընտրական ցուցակով։

## Ընտանեկան կարգավիճակ
Ամուսնացած չէ։

## Ծանոթագրություններ

Կատեգորիա:Հայ քաղաքական գործիչներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:1977 ծնունդներ
Կատեգորիա:Օգոստոսի 13 ծնունդներ
Կատեգորիա:Երևան քաղաքում ծնվածներ
Կատեգորիա:Հայ տնտեսագետներ
Կատեգորիա:ԵՊՀ շրջանավարտներ
Կատեգորիա:21-րդ դարի հայ քաղաքական գործիչներ
Հրանտ Այվազյան

**Հրանտ Գնունու Այվազյան** (), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

## Կենսագրություն
Հրանտ Այվազյանը ծնվել է 1969 թվականի սեպտեմբերի 14-ին, Վանաձորում։

## Կրթություն
1992 թվականին ավարտել է  Երևանի պոլիտեխնիկական ինստիտուտի Կիրովականի մասնաճյուղը։ Ճարտարագետ։ Ճարտարագետ-մեխանիկ։

## Աշխատանք
1997-2001 թվականներին դասավանդել է Վանաձորի թիվ 13 դպրոցում։ 2003 թվականին՝ «ՀԿ սեկտորի կարողությունների գնահատում» ծրագրի փորձագետ- գնահատող, 2006 թվականին եղել է «Թափոնների համապարփակ կառավարման համակարգի ամրապնդումը ՀՀ-ում» ծրագրի փորձագետ։ 2008-2019 թվականներին եղել է Լոռու մարզի «Արմոբիլ» ՓԲԸ անվտանգության ծառայության ղեկավար։ 2011 թվականից  Հայաստանի ազգային պոլիտեխնիկական համալսարանի Վանաձորի մասնաճյուղի դասախոս է։ 2016-2019 թվականներին եղել է Վանաձորի ավագանու անդամ «Լուսավոր Հայաստան» խմբակցության կազմում։

2003-2019 թվականներին` «Լոռու զարգացման կենտրոն» ՀԿ նախագահ։ 2008-2014 թվականներին Վանաձորի սոցիալական աջակցության տարածքային բաժնին կից սոցիալական աջակցության խորհրդի անդամ է, 2016-2018 թվականներին` Լոռու մարզի զբաղվածության աջակցության մարզային հանձնաժողովի, 2018 թվականին՝ ՀՀ տարածքային կառավարման և զարգացման նախարարին կից հասարակական խորհրդի անդամ։

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության թիվ 9 ընտրատարածքի տարածքային ընտրական ցուցակով։

Զոհվել է 2024 թվականի փետրվարի 6-ին՝ Երևան-Վանաձոր ավտոճանապարհին տեղի ունեցած խոշոր ավտովթարի հետևանքով։

## Ընտանեկան կարգավիճակ
Ամուսնացած է, ունի երկու զավակ։

## Ծանոթագրություններ

Կատեգորիա:1969 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:«Լուսավոր Հայաստան» կուսակցության անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ ճարտարագետներ
Կատեգորիա:Հայ մեխանիկոսներ
Կատեգորիա:Հայ քաղաքական գործիչներ
Կատեգորիա:Սեպտեմբերի 14 ծնունդներ
Կատեգորիա:Վանաձոր քաղաքում ծնվածներ
Սարիկ Մինասյան

**Սարիկ Սամվելի Մինասյան՝** (), հայ քաղաքական գործիչ, ՀՀ ԱԺ 7-րդ գումարման պատգամավոր
: «Լուսավոր Հայաստան» խմբակցության անդամ (2019-2021)։ ՀՀ միասնական սոցիալական ծառայության Գյումրու տարածքային կենտրոնի տնօրեն (2022-2024)։ ՀՀ Շիրակի մարզի Գյումրի համայնքի ղեկավարի ժամանակավոր պաշտոնակատար։

## Կենսագրություն
Սարիկ Մինասյանը ծնվել է 1980 թվականի օգոստոսի 16-ին, Գյումրիում։ 2004-2006 թվականներին ծառայել է ՀՀ ազգային բանակում, ստացել է «ավագ» զինվորական կոչում։

## Կրթություն
2004 թվականին ավարտել է Հայ-ռուսական (սլավոնական) համալսարանը՝ ստանալով քաղաքագիտության մագիստրոսի կոչում։

## Աշխատանք
2006-2009 թվականներին Ռուսաստանի Դաշնության զինված ուժերի զորամասերից մեկում աշխատել է որպես հրամանատարի օգնական։ 2010-2011 թվականներին աշխատել է «ԱրմենՏել» ընկերությունում վաճառքի բաժնում՝ որպես տարածքային մասնագետ։ 2011 թվականին աշխատել է «Գոռ-Ավետ» ՍՊԸ-ում՝ որպես փոխտնօրեն։ 2013-2017 թվականներին եղել է Գյումրու քաղաքապետարանի բյուջեի եկամուտների հաշվառման և հավաքագրման բաժնի պետ։ 2018 թվականի մարտից մինչև 2019 թվականի հունվարը եղել է ՀՀ ԱՍՀՆ սոցիալական ապահովության պետական ծառայության Գյումրու տարածքային բաժնի պետ։

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության թիվ 11 ընտրատարածքի տարածքային ընտրական ցուցակով։

2022 թվականի հուլիսի 8-ից մինչև 2024 թվականի դեկտեմբեր 13-ը զբաղեցրել է ՀՀ միասնական սոցիալական ծառայության Գյումրու տարածքային կենտրոնի տնօրենի պաշտոնը։

2024 թվականի դեկտեմբերի 8,9,10-ին մասնակցել է «Քաղաքացիական պայմանագիր» կուսակցության կողմից Գյումրիում կազմակերպած փրայմերիզին, և ընտրվել Գյումրու քաղաքապետի ժամանակավոր պաշտոնակատար։

2024 թվականի դեկտեմբերի 13-ին ՀՀ վարչապետի որոշմամբ նշանակվել է Գյումրի համայնքի ղեկավարի ժամանակավոր պաշտոնակատար։

## Ընտանեկան կարգավիճակ
Ամուսնացած է, ունի երկու դուստր և մեկ որդի։

## Այլ տեղեկություններ
Քաղաքացիական պայմանագիր կուսակցության անդամ։

## Ծանոթագրություններ

Կատեգորիա:1980 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:Գյումրի քաղաքում ծնվածներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հայ-ռուսական (սլավոնական) համալսարանի շրջանավարտներ
Կատեգորիա:Քաղաքացիական պայմանագիր կուսակցության անդամներ
Կատեգորիա:Օգոստոսի 16 ծնունդներ
Արմեն Եղիազարյան (քաղաքական և հասարակական գործիչ)

**Արմեն Էդիկի Եղիազարյան՝** (), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

## Կենսագրություն
Արմեն Եղիազարյանը ծնվել է 1980 թվականի հունիսի 1-ին, Վանաձորում։

## Կրթություն
2002 թվականին ավարտել է Մոսկվայի պետական մանկավարժական համալսարանի տնտեսագիտության, սոցիոլոգիայի եւ իրավունքի ֆակուլտետի կառավարում բաժինը։ 2005 թվականին ավարտել է «Մխիթար Գոշ» հայ-ռուսական միջազգային համալսարանի տնտեսագիտության ֆակուլտետի կառավարում բաժնի մագիստրատուրան՝ ստանալով կառավարման մագիստրոսի կոչում։

## Աշխատանք
2000-2006 թվականներին եղել է «Պիրամիդա Կվինտ» ՍՊԸ տնօրեն։

2002 – 2003 «Վանաձորում Սահմանադրական բարեփոխումների լուսաբանում ուսանողների շրջանում»  ծրագրի համակարգող։

2003 – 2004  «Վանաձորում ՀԿ-ների և համայնքի միջև կապի հզորացում» ծրագրի աշխատանքների կազմակերպիչ, կամավոր։

2003 (օգոս.-նոյ.) «Բնակչության իրազեկություն բարձրացում Վանաձոր, Ստեփանավան և Տաշիր քաղաքներում» ծրագրի համակարգող։

2004 (հունվ.-ապր.) «Հասարակության ներգրավածությունը դեբեդ գետավազանի էկոլոգիայի պաշտպանության հասարակական խորհրդի աշխատանքներում» ծրագրի ղեկավար։

2004 (հունվ.-օգոս.) «Վանաձորի Տարոն-4 թաղամասի խաղահրապարակաների կառուցում» ծրագրի համակարգող։

2006-2007 «Լիար սոցիալական բարեփոխումների կենտրոն» սոցիալական հասարակական կազմակերպություն «Վանաձորում կայացած սոցիալական համագործակցություն» ծրագրի համակարգող

2007-2010 թվականներին՝ «Կոնվերս բանկ» ՓԲԸ «Վանաձոր» մասնաճյուղի վարկային մասնագետ, 2010-2015 թվականներին եղել է ֆինանսական խորհրդատու։

2008 (սեպ.-դեկտ.) «Տեղական ինքնակառավարման գործունեությանը հասարակության ներգրավվածության խթանում» ծրագրի ղեկավար։

2009-2019 թվականներին եղել է «Կովկասյան քաղաքների ցանց» Վանաձոր-Ռեգեն համագործակցության (GIZ) շրջանակներում «Վանաձորի տնտեսական զարգացման կենտրոն» ծրագրի ղեկավար։

2015-2017 թվականներին եղել է «Ժողովուրդների զարգացման միջազգային կոմիտե» (CISP) ոչ առեւտրային կազմակերպության հայաստանյան մասնաճյուղի ծրագրերի համակարգող, «Բիզնես պլանի պատրաստում» թեմայով դասընթացավար (թրեյներ)։ 

2001-2019 թվականներին եղել է «Լոռու մարզի երիտասարդ տնտեսագետների ասոցիացիա» ՀԿ հիմնադիր անդամ, 2009-2019թթ ՀԿ նախագահ։

2016-2019 թվականներին հանդիսացել է Վանաձոր քաղաքի ավագանու մշակույթի, կրթության, սպորտի եւ սոցիալական հարցերի մշտական հանձնաժողովի անդամ, «Լուսավոր Հայաստան» խմբակցության անդամ։ 
"

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ցուցակով։

## Ընտանեկան կարգավիճակ
Ամուսնացած է ունի երեք զավակ։

## Ծանոթագրություններ

Կատեգորիա:1980 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:«Ելք» դաշինքի անդամներ
Կատեգորիա:«Լուսավոր Հայաստան» կուսակցության անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հունիսի 1 ծնունդներ
Կատեգորիա:Վանաձոր քաղաքում ծնվածներ
Հարություն Բաբայան

**Հարություն Վիլիկի Բաբայան՝** (), հայ քաղաքական գործիչ, ՀՀ ԱԺ 7-րդ գումարման պատգամավոր
: «Լուսավոր Հայաստան» խմբակցության անդամ։

## Կենսագրություն
Հարություն Բաբայանը ծնվել է 1975 թվականի դեկտեմբերի 18-ին, Երևանում։

## Կրթություն
1997 թվականին ավարտել է Հայկական գյուղատնտեսական ակադեմիայի անասնաբուժական ֆակուլտետը։ Որակավորմամբ՝ անասնաբույժ։ 2009 թվականին ընդունվել է Երևանի մենեջմենտի համալսարան։ 2020 թվականին ընդունվել է Հայաստանի Հանրապետության պետական կառավարման ակադեմիայի մագիստրատուրա՝ «կառավարման հոգեբանություն» մասնագիտությամբ։

## Աշխատանք
2001-2003 թվականներին եղել է «Թայեր» ՍՊԸ անվտանգության աշխատակից։ 2003-2007 թվականներին՝ «American Confidence Incorporation» ՍՊԸ անվտանգության աշխատակից։ 2008-2010 թվականներին՝ «Եվրովագեն» ՍՊԸ իրացման դեպարտամենտի տնօրեն։ 2010-2011 թվականներին եղել է «Նաթֆուդ» ընկերության գնումների և լոգիստիկայի բաժնի պետը։ 2011-2013 թվականներին եղել է «Ֆուդլիդեր» ընկերության ներմուծման, լոգիստիկայի և վաճառքի բաժնի տնօրենը։ 2014 թվականին եղել է փոքր և միջին բիզնեսի մարկետինգի և լոգիստիկայի գծով խորհրդատու` գինեգործության և պահածոների արտադրությամբ զբաղվող ձեռնարկությունների համար։ 2014 թվականին եղել է «Վի էյջ էյջ» ՍՊԸ հիմնադիր-սեփականատեր։ 2017-2018 թվականներին եղել է Երեւան քաղաքի «Ելք» խմբակցության ավագանու անդամ։ 

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության համապետական ցուցակով։

## Ընտանեկան կարգավիճակ
Ամուսնացած է ունի երկու զավակ։

## Ծանոթագրություններ

Կատեգորիա:1975 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:«Ելք» դաշինքի անդամներ
Կատեգորիա:«Լուսավոր Հայաստան» կուսակցության անդամներ
Կատեգորիա:Դեկտեմբերի 18 ծնունդներ
Կատեգորիա:Երևան քաղաքում ծնվածներ
Կատեգորիա:Երևանի ավագանու 3-րդ գումարման անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Էդվարդ Անդրեասյան

**Էդվարդ Հրաչի Անդրեասյան՝** (), հայ քաղաքական գործիչ, ՀՀ ԱԺ 7-րդ գումարման պատգամավոր
: «Լուսավոր Հայաստան» խմբակցության անդամ։

## Կենսագրություն
Էդվարդ Անդրոասյանը ծնվել է 1973 թվականի ապրիլի 23-ին, Արմավիրում։

## Կրթություն
1996 թվականին ավարտել է Երևանի ճարտարապետաշինարարական ինստիտուտի ճարտարապետության ֆակուլտետը։ Ճարտարապետ։

## Աշխատանք
1999-2002 թվականներին եղել է «ՕԳԱ» ՍՊԸ ճարտարապետ։ 2002-2013 թվականներին՝ «Նոր Ակունք» ՓԲԸ ճարտարագետ։ 2005 թվականին հիմնադրել է «Էսքիզ-Պրոջեքթ» ՍՊԸ-ն։ 2013-2015 թվականներին եղել է «Ագնոր Ստրոյ» ՍՊԸ ճարտարագետ-շինարար։ 2016-2017 թվականներին եղել է «Պարապետ» ՍՊԸ տեխնիկական վերահսկող։ 2018 թվականի սեպտեմբերից մինչև 2019 թվականի հունվարը եղել է ՀՀ Արմավիրի մարզպետարանի քաղաքաշինության վարչության գլխավոր մասնագետ։ 

2018 թվականին ընտրվել է ՀՀ ԱԺ պատգամավոր Լուսավոր Հայաստան կուսակցության թիվ 6 ընտրատարածքի տարածքային ընտրական ցուցակով։

## Ընտանեկան կարգավիճակ
Ամուսնացած է ունի երեք զավակ։

## Ծանոթագրություններ

Կատեգորիա:1973 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:«Լուսավոր Հայաստան» կուսակցության անդամներ
Կատեգորիա:Ապրիլի 23 ծնունդներ
Կատեգորիա:Արմավիր քաղաքում ծնվածներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ ճարտարապետներ
Կատեգորիա:Հայ քաղաքական գործիչներ
Լակոնիա

**Լակոնիա** (), նոմոս Հունաստանում, որը գտնվում է Պելոպոնեսի հարավային մասում։ Ափերը ողողում են Մեսինակոս և Լակոնիկոս ծովածոցերի ջրերով։ Լակոնիայում են գտնվում երկու խոշոր լեռնաշղթաներ, որոնց մեջտեղում էլ գտնվում է նոմոսը․ Տայգետը, Պելոպոնեսի ամենաբարձր Մարմարոկաստրո  ⟨2228 մետր⟩ և Պարնոնը։ Նրանց միջև հոսում է Լակոնիայի գլխավոր գետը՝ Էվրոտը, և տեղակայված է մայրաքաղաք Սպարտան։ Հյուսիսոմ սահմանակցում է Արկադիա նոմոսի հետ, արևմուտքում՝ Մեսենիայի հետ։ Նոմոսին է պատկանում Էլաֆոնիսոս կղզին։

## Պատմություն
**Լակոնիկա**՝ Հին Հունաստանի պատմական մարզ։ Հյուսիսում սահմանակցում է Արկադիա նոմոսին, արևմուտքում՝ Մեսենիային։

Հնում՝ մինչև մ․թ․ա․ 2-րդ հազարամյակի կեսերը, բնակեցված էր լելեգներով։ Հետո տեղաբնիկները դուրս էին մղվել աքայացիների կողմից, իսկ ավելի ուշ՝ մ․թ․ա․ 1-ին հազարամյակում՝ դորիացիների կողմից, որոնք Լակոնիկայում հիմնել են Սպարտա քաղաք-պետությունը։ Լակոնիկայի բնակիչներին ⟨սպարտացիներին⟩ հատուկ է հակիրճ շարադրանքը և սակավախոսությունը՝ լակոնիկ ոճը։

Մ․թ․ա․ 1-ին դարում Լակոնիկայի տարածքը մտավ Հռոմեական նահանգ Աքադի կազմի մեջ։ Ժամանակակից Հունաստանում Լակոնիկայի տարածքում գտնվում է Լակոնիա նոմոսը։

## Բնակչություն
Լակոնիայի ոստիկանությունում, համաձայն մարդահամարի արդյունքների, որը անց է կացվել Հունական վիճակագրական ծառայության կողմից 2011 թվականին, բնակչության թիվը կազմել է 89 600 բնակիչ, որոնցից 46 030-ը՝ տղամարդ, և 43 570-ը՝ կին։ Այստեղից հետևում է, որ բնակչության խտությունը կազմում է 24,64 մարդ/կմ։ Հարկ է նշել, որ 2001 թվականի մարդահամարի տվյալներով՝ բնակչության թիվը կազմում էր 99 637 բնակիչ։

Ամենաշատ բնակչությամբ մունիցպալիտետը Սպարտան է. բնակչության թիվը 35 600 բնակիչ է, որոնցից 18 040-ը տղամարդիկ են, իսկ 17 560-ը՝ կանայք, բնակչության խտությունը կազմում է 30,12 մարդ/կմ²։

## Ծանոթագրություններ

Կատեգորիա:Հունաստանի աշխարհագրություն
Կատեգորիա:Հին Հունաստանի աշխարհագրություն
Էմիլյա Անդրեասյան

**Էմիլյա Սարգսի Անդրեասյան** (), հայ ֆիզիոլոգ-արյունաբան։ Բժշկական գիտությունների դոկտոր (1968), պրոֆեսոր (1970)։

## Կենսագրություն
Էմիլյա Անդրեասյանը ծնվել է 1913 թվականի դեկտեմբերի 28-ին Նուխի քաղաքում։ 1937 թվականին ավարտել է Երևանի բժշկական ինստիտուտը։ 1937 թվականից աշխատել է Երևանի բժշկական ինստիտուտի նորմալ ֆիզիոլոգիայի ամբիոնում, 1960-1965 թվականներին եղել է բուժկանխարգելիչ ֆակուլտետի դեկանը։

Աշխատանքները վերաբերում են արյունատար համակարգի ֆիզիոլոգիական հարցերի, արյունաստեղծման շարժընթացում ուղեղիկի սնուցողական, հարմարվողական ազդեցության, սուր արյունահոսությունների ժամանակ փայծաղի պահեստային դերի պարզաբանման հարցերին։

Մահացել է 1996 թվականի դեկտեմբերի 20-ին, Երևանում։

## Երկեր
* Երկարակեցության մասին։ Անդրիասյան Էմիլյա Սարգսի, Երևան։ Հայկական ՍՍՌ քաղ. և գիտ. գիտելիքների տարածման ընկեր., 1958:

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Հայ արյունաբաններ
Կատեգորիա:Հայ պրոֆեսորներ
Կատեգորիա:Հայ ֆիզիոլոգներ
Ալվարդ Առաքելյան

**Ալվարդ Սահակի Առաքելյան** (), հայ քիմիկոս։ Քիմիական գիտությունների դոկտոր (1996):

## Կենսագրություն
Ալվարդ Առաքելյանը ծնվել է 1947 թվականի մայիսի 24-ին, Երևանում։ 1970 թվականին ավարտել է Երևանի պետական համալսարանը։ 1970 թվականից աշխատում է ՀՀ ԳԱԱ օրգանական քիմիայի ինստիտուտում, 1996 թվականից՝ առաջատար գիտաշխատող։

Աշխատանքները վերաբերում են բիս λ հալոգեն եթերների ցիկլոալկիլման ռեակցիաների, ինչպես նաև տեղակալման և պոկման ռեակցիաների մի շարք առանձնահատկությունների ուսումնասիրությանը։ Ձևակերպել է պոկման ռեակցիայի ուղղությունը կանխատեսող ընդհանրացված կանոն, որը հնարավորություն է տալիս պարզաբանել տեսության և սինթեզի որոշ խնդիրներ։

## Ծանոթագրություններ

Կատեգորիա:Հայ քիմիկոսներ
Կատեգորիա:ԵՊՀ շրջանավարտներ
Կատեգորիա:Քիմիական գիտությունների դոկտորներ
Ժենյա Առստամյան

**Ժենյա Մելիքի Առստամյան** (), հայ քիմիկոս։ Քիմիական գիտությունների դոկտոր (1999), պրոֆեսոր (2001):

## Կենսագրություն
Ժենյա Առստամյանը ծնվել է 1935 թվականի սեպտեմբերի 14-ին Կաղարծի գյուղում (Արցախի Մարտունու շրջանում)։ 1958 թվականին ավարտել է Երևանի պետական համալսարանը։ 1961 թվականից աշխատել է ԵՊՀ քիմիական ֆակուլտետի վերլուծական քիմիայի բաժնում։

Աշխատանքները վերաբերում են լուծահանալուսաչափական և լուծահանաֆլուորաչափական եղանակներով ծարիրի, երկաթի ու քրոմի միկրոքանակների որոշման հարցերին։ Ցույց է տվել, որ ծարիրը, գալիումը, թալիումը առաջացնում են հիդրօքսոկոմպլեքսներ, որոնց իոնական ասոցիատները լուծահանվում են օրգանական լուծիչներով։ Հեղինակ է ուսումնական ձեռնարկների։

## Աշխատություններ
* Սիլիկատների անալիզի գործնական աշխատանքներ։ Ուսումնական ձեռնարկ։ Երևան։ ԵՊՀ, 1989։
* Арстамян, Женя Меликовна (1999) Исследование экстракции в системе ион металла-галогенид-органический основной краситель и аналитическое применение образующихся ионных ассоциатов.
* Քիմիական տերմինների ռուս-հայերեն ուսումնական համառոտ բառարան։ 1816 բառահոդված և 3100 բառ ու դարձված (համահեղինակ)։ Երևան։ Երևանի համալսարանի հրատարակություն, 2000։
* Քրոմի և կադմիումի էքստրակցիոն-ֆոտոմետրիկ որոշումը հիմնային ներկանյութերով կաթի մեջ և կաթնամթերքներում (Ուսումնամեթոդական աշխատանք)։ Երևան։ Երևանի համալսարանի հրատարակություն, 2003։
* Քլորօրգանական և ֆոսֆորօրգանական պեստիցիդների անջատման և որոշման մեթոդները։ (Ուսումնամեթոդական աշխատանք) / Ժ.Մ. Առստամյան ; ԵՊՀ. Անալիտիկ քիմիայի ամբիոն։ Երևան։ ԵՊՀ հրատ., 2003:

## Ծանոթագրություններ

Կատեգորիա:Դասագրքերի հեղինակներ
Կատեգորիա:ԵՊՀ դասախոսներ
Կատեգորիա:ԵՊՀ շրջանավարտներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Յամագուտի

thumb|Րուրիկոձի տաճար
thumb|Յամագուտի Քսավյերի հիշատակին նվիրված եկեղեցի

, քաղաք Ճապոնիայում, Յամագուտի պրեֆեկտուրայի վարչական կենտրոնը։ Հիմնադրվել է 1929 թվականի ապրիլի 10-ին։

2010 թվականի փետրվարի 1-ի տվյալների համաձայն, քաղաքի բնակչությունը կազմում է 198 971, իսկ բնակչության խտությունը՝ 194,44 մարդ/կմ²։ Քաղաքը զբաղեցնում է 1 023,21 կմ² տարածք։

Յամագուտիում գտնվում են երկու հայտնի կրոնական կառույցներ։

Յամագուտին սպասարկում է Յամագուտի Ուբե օդանավակայանը։

## Կլիմա
Յամագուտիի կլիման մերձարևադարձային մուսսոնային (Կյոպպենի կլիմաների դասակարգում *Cfa*) է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, իսկ առավելագույն քանակի են հասնում ամռան ամիսներին։

## Մեդիա
### Թերթ
*Յամագուտի Սիմբուն

### Հեռուստատեսություն
*YAB TV (ԲԼՀՑ)
*KRY TV (ՆԼՀՑ)
*TYS TV (ՃԼՀՑ)
*NHK TV

## Կրթություն
* Յամագուտիի համալսարան (պետական)
* Յամագուտի պրեֆեկտուրական համալսարան

## Քույր քաղաքներ
* Պամպլոնա, Իսպանիա
* Ցզինան, Շանդուն, Չինաստան
* Կոնջու, Հարավային Կորեա
* Ցզոուպին, Շանդուն, Չինաստան
* Չհանվոն, Հարավային Գյոնգսանգ, Հարավային Կորեա
* Սինկավանգ, Ինդոնեզիա

## Ծանոթագրություններ

## Արտաքին հղումներ
*Յամագուտի քաղաքի պաշտոնական կայք 

Կատեգորիա:Ճապոնիայի քաղաքներ
Կարեն Սիմոնյան (քաղաքական գործիչ)

**Կարեն Մանվելի Սիմոնյան** (), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

## Կենսագրություն
Կարեն Սիմոնյանը ծնվել է 1988 թվականի հոկտեմբերի 3-ին, Վանաձորում։

## Կրթություն
2009 թվականին ավարտել է Երևանի պետական համալսարանի միջազգային հարաբերություններ ֆակուլտետի քաղաքագիտության բաժինը։ 2011 թվականին ավարտել է նույն ֆակուլտետի մագիստրատուրան՝ որպես քաղաքագետ։ 2011 թվականին ավարտել է «Մխիթար Գոշ» հայ-ռուսական միջազգային համալսարանի տնտեսագիտության ֆակուլտետի կառավարման բաժնի մագիստրատուրան։ 2012 թվականին սովորել է Երիտասարդ առաջնորդների դպրոցում։ 2011 թվականից ԵՊՀ միջազգային հարաբերությունների ֆակուլտետի քաղաքական գործընթացների և ինստիտուտների ամբիոնի հայցորդ է։

## Աշխատանք
2011 թվականից «Մխիթար Գոշ» հայ-ռուսական միջազգային համալսարանի դասախոս է, 2012-2013 թվականներին եղել է Երևանի պետական պոլիտեխնիկական քոլեջի դասախոս, 2013-2015 թվականներին եղել է Հայաստանի ագրարային համալսարանի դասախոս։ 2013-2019 թվականներին եղել է «Արմաուդիոբուքս» ընկերության հիմնադիր տնօրեն։

2017 թվականին առաջադրվել է ՀՀ ԱԺ պատգամավորի թեկնածու՝ «Ելք» դաշինքի համապետական ցուցակով։ 2017-2018 թվականներին եղել է ԱԺ պատգամավոր Գևորգ Գորգիսյանի օգնականը։ 2018 թվականին ընտրվել է ՀՀ ԱԺ պատգամավոր՝ Լուսավոր Հայաստան կուսակցության համապետական ցուցակով։

## Ընտանեկան կարգավիճակ
Ամուսնացած է։

## Ծանոթագրություններ

Կատեգորիա:1988 ծնունդներ
Կատեգորիա:21-րդ դարի հայ քաղաքական գործիչներ
Կատեգորիա:«Ելք» դաշինքի անդամներ
Կատեգորիա:«Լուսավոր Հայաստան» կուսակցության անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հոկտեմբերի 3 ծնունդներ
Կատեգորիա:Վանաձոր քաղաքում ծնվածներ
Սարգիս Ալեքսանյան (քաղաքական գործիչ)

**Սարգիս Ռոբերտի Ալեքսանյան** (), հայ քաղաքական գործիչ, ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

## Կենսագրություն
Սարգիս Ալեքսանայնը ծնվել է 1983 թվականի նոյեմբերի 30-ին, Տավուշի մարզի Բերդավան գյուղում։

## Կրթություն
2005 թվականին ավարտել է Հայաստանի պետական ճարտարագիտական համալսարանի համակարգչային համակարգերի եւ ինֆորմատիկայի ֆակուլտետը՝ որպես տեղեկատվական համակարգերի (*IS*) մասնագետ։ 2009 թվականին ավարտել է նույն ֆակուլտետի մագիստրատուրան՝ ստանալով ճարտարագիտության մագիստրոսի կոչում։

## Աշխատանք
2009-2010 թվականներին եղել է «Իմեքս Գրուպ» ՍՊԸ ինժեներական պատվերներ իրականացնող։ 2010 թվականին «Ինտեր լոտո» ՍՊԸ-ում աշխատել է որպես համակարգչային օպերատոր։ 2013-2018 թվականներին «Հորիզոն» ՍՊԸ-ում աշխատել է որպես ճարտարագետ։

## Քաղաքական գործունեություն
2017 թվականին առաջադրվել է ՀՀ ԱԺ պատգամավորի թեկնածու «Ելք» դաշինքի համապետական ցուցակով։ 
2018 թվականին ընտրվել է ՀՀ ԱԺ պատգամավոր՝ Լուսավոր Հայաստան կուսակցության  համապետական ցուցակով։ Լուսավոր Հայաստան կուսակցության անդամ է։

## Ընտանեկան կարգավիճակ
Ամուսնացած է, ունի երկու զավակ։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:«Ելք» դաշինքի անդամներ
Կատեգորիա:«Լուսավոր Հայաստան» կուսակցության անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՊՏՀ շրջանավարտներ
Կատեգորիա:Հայ քաղաքական գործիչներ
Սրբուհի Գրիգորյան

**Սրբուհի Էդիկի Գրիգորյան՝** (), հայ քաղաքական գործիչ,ՀՀ ԱԺ 7-րդ գումարման պատգամավոր։ «Լուսավոր Հայաստան» խմբակցության անդամ։

## Կենսագրություն
Սրբուհի Գրիգորյանը ծնվել է 1974 թվականի դեկտեմբերի 29-ին, Սյունիքի մարզի  Սիսիան քաղաքում։

## Կրթություն
1997 թվականին ավարտել է Սիսիանի հումանիտար քոլեջի թարգմանչական գործ ֆակուլտետը, 2007 թվականին՝ Գորիսի պետական համալսարանի հայոց լեզվի և գրականության ֆակուլտետը՝ ստանալով հայոց լեզվի և գրականության ուսուցչուհու որակավորում։

## Աշխատանք
1996 թվականին եղել է Սիսիանի «Երիտասարդության ձայն» տեղական ռադիոհաղորդաշարի հեղինակ և վարող, 1998-2004 թվականներին՝ «Սիսիանի լրատու» տեղական ռադիոխմբագրության լրագրող-հաղորդավար, ապա խմբագիր։ 2004-2005 թվականներին եղել է  «Որոտանյան ղողանջներ» ՍՊԸ, 2005-2016 թվականներին՝ «Սիսիանի լրատու» ՍՊԸ հեռուստալրագրող, միաժամանակ՝ «Հորիզոն» («Շանթ» ՀԸ) և «Երկիրն այսօր» («Երկիր Մեդիա» ՀԸ) լրատվական ծրագրերի մարզային թղթակից։ 2007-2015 թվականներին եղել է  «Սիսիանի ձայն» թերթի խմբագիր։ 2007 թվականից դասավանդում է Հայաստանի ազգային ագրարային համալսարանի Սիսիանի մասնաճյուղում։ 2012-2016 թվականներին եղել է  Սիսիանի ավագանու անդամ։ 2015-2019 թվականներին հանդիսացել է «Սիսիանի կանանց ռեսուրս կենտրոն» հիմնադրամի հիմնադիր-տնօրեն։

## Քաղաքական գործունեություն
2016 թվականին առաջադրվել է Սիսիանի քաղաքապետի թեկնածու։ 2017 թվականին առաջադրվել է ՀՀ ԱԺ պատգամաբորի թեկնածու «Ելք» դաշինքի  համապետական ցուցակով։ 2018  թվականին ընտրվել է ՀՀ ԱԺ պատգամավոր Լուսավոր Հայաստան կուսակցության  համապետական ցուցակով։

## Ընտանեկան կարգավիճակ
Ամուսնացած չէ։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:«Ելք» դաշինքի անդամներ
Կատեգորիա:«Լուսավոր Հայաստան» կուսակցության անդամներ
Կատեգորիա:Գորիսի պետական համալսարանի շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Տաթևիկ Ավագյան

**Տաթևիկ Գետևոնի Ավագյան** (), հայ մանկաբարձ-գինեկոլոգ, հյուսվածքաբան։ Բժշկական գիտությունների դոկտոր (2005), պրոֆեսոր (2011):

## Կենսագրություն
Տաթևիկ Ավագյանը ծնվել է 1971 թվականի դեկտեմբերի 22-ին, Երևանում։ 1979-1989 թվականներին սովորել է Երևանի Կրուպսկայայի անվան թիվ 19 միջնակարգ դպրոցում, 1989-1995 թվականներին՝ Երևանի բժշկական ինստիտուտի բուժական ֆակուլտետում։ 1995-1999 թվականներին Մոր և մանկան առողջության պահպանման գիտահետազոտական կենտրոնում կլինիկական օրդինատուրա է անցել «Մանկաբարձություն և գինեկոլոգիա» մասնագիտությամբ։

## Գործունեություն
1998-2000 թվականներին Երևանի պետական բժշկական համալսարանի մանկաբարձության և գինեկոլոգիայի ամբիոնում եղել է ավագ լաբորանտ, 2000-2001 թվականներին՝ նույն համալսարանի հյուսվածաբանության ամբիոնի ավագ լաբորանտ, 2001-2005 թվականներին՝ հյուսվածաբանության ամբիոնի ասիստենտ, 2005 թվականին՝ հյուսվածաբանության ամբիոնի դոցենտ, պրոֆեսոր։ 2007-2010 թվականներին եղել է ԵՊԲՀ-ի ուսումնաարտադրական պրակտիկայի բաժնի պետ, 2008-2011 թվականներին՝ ԵՊԲՀ-ի 026-«Տեսական բժշկություն» մասնագիտական խորհրդի գիտական քարտուղար, 2011 թվականից՝ ԵՊԲՀ-ի 061-«Մանկաբարձություն և գինեկոլոգիա, ուռուցքաբանություն» մասնագիտական խորհրդի գիտական քարտուղար, 2011 թվականի սեպտեմբերի 1-ից՝  ԵՊԲՀ-ի գիտական քարտուղար, 2012 թվականի դեկտեմբերից՝ «Երևանի Մխիթար Հերացու անվան պետական բժշկական համալսարան» պետական ոչ առևտրային կազմակերպության կառավարման խորհրդի քարտուղար։

### Գիտական գործունեություն
2000 թվականին ԵՊԲՀ-ում պաշտպանել է թեկնածուական թեզ՝ ստանալով բժշկական գիտությունների թեկնածուի գիտական աստիճան, 2005 թվականին՝ դոկտորական ատենախոսություն՝ ստանալով բժշկական գիտությունների դոկտորի գիտական աստիճան, 2011 թվականին ստացել է պրոֆեսորի կոչում։

Աշխատանքները վերաբերում են մայր-ընկերք-պտուղ համակարգի ուսումնասիրությանը՝ երկարատև ճնշման համախտանիշի (կրաշ-սինդրոմ) և հղիության տոքսիկոզի (հեստոզ) պայմաններում։ Բազմաթիվ գիտական հոդվածների, 2 մենագրության, 1 գրքի և 1 ուսումնամեթոդական ձեռնարկի հեղինակ է։

### Անդամակցություն
* Երևանի պետական բժշկական համալսարանի առաջնային նյութի և մեթոդների ստուգման փորձագիտական հանձնաժողովի անդամ, 2006
* ԵՊԲՀ որակավորման հանձնաժողովի անդամ, 2011
* ԵՊԲՀ գիտակոորդինացիոն խորհրդի «Մանկաբարձություն և գինեկոլոգիա» փորձագիտական հանձնաժողովի անդամ, 2011
* «Երևանի Մխիթար Հերացու անվան պետական բժշկական համալսարան» պետական ոչ առևտրային կազմակերպության կառավարման խորհրդի անդամ, 2011

## Պարգևներ
* ԵՊԲՀ 90-ամյակի կապակցությամբ արծաթե մեդալ, 2011
* «ՀՀ զինված ուժեր 20 տարի» հոբելյանական մեդալ (ՀՀ պաշտպանության նախարարություն), 2014

## Երկեր
* Պտղի ներարգանդային զարգացման ուշացման հիմնախնդիրները, Երևան, 2003։

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ գինեկոլոգներ
Կատեգորիա:Հայ հյուսվածքաբաններ
Կատեգորիա:Հայ մանկաբարձներ
Կատեգորիա:Հայ պրոֆեսորներ
Երևանի ավագանու ընտրություններ 2013

աջից|մինի|300px|Երևանի քաղաքապետարան
**Երևանի ավագանու ընտրություններ 2013**, Երևան քաղաքի ավագանու 2-րդ ընտրությունները, որը կայացել է 2013 թվականի մայիսի 5-ին։

## Մասնակիցներ
Ընտրություններին մասնակցության հայտ են ներկայացրել յոթ քաղաքական ուժ՝ Հայաստանի հանրապետական կուսակցությունը,Առաքելություն կուսակցությունը, Հայ Ազգային Կոնգրեսը, Բարգավաճ Հայաստան կուսակցությունը, Բարև Երևան կուսակցությունների դաշինքը,Հայ Յեղափոխական Դաշնակցությունը,Օրինաց Երկիր Կուսակցությունը։

Հայաստանի հանրապետական կուսակցության քաղաքապետի թեկնածուն գործող քաղաքապետ Տարոն Մարգարյանն էր։ Ցուցակի երկրորդ տեղում Սմբատ Լպուտյանն էր, երրորդում՝ Հովհաննես Թոքմաջյանը։

## Արդյունքներ

## Ընտրակարգ
Ավագանու ընտրություններին ընտրելու իրավունք ունի 18 տարին լրացած Հայաստանի քաղաքացին, որը մինչ քվեարկության օրն ունեցել է 6 ամսվա հաշվառում Երևանում։ Բացառություն են կազմում զինվորական ծառայությունից զորացրվածները և ազատազրկման վայրերից ազատվածները, որոնց հաշվառման ժամկետը Երևանում սահմանափակված չէ։ Ի տարբերություն համապետական ընտրություններին, այս դեպքում ընտրական իրավունք ունենալու համար պարտադիր չէ ունենալ Հայաստանի քաղաքացիություն։ Քվեարկելու իրավունք ունեն նաև Հայաստանի քաղաքացիություն չունեցող, սակայն Երևանում մեկ տարվա հաշվառում ունեցող անձինք։ Նույն պայմաններն են գործում նաև ավագանու անդամի թեկնածուների, բայց ոչ քաղաքակետի թեկնածուի համար։

Մանդատները բաշխվում են համամասնորեն բոլոր քաղաքական ուժերի մեջ, որոնք հաղթահարել են նվազագույն ձայների պատնեշը (7%)։

## Ընտրախախտումներ
Ըստ Քաղաքացի դիտորդ հասարակական կազմակերպության 13/26 և 13/31 տեղամասերում տեղի է ունեցել ընտրությունների արդյունքների կեղծում։

## Ծանոթագրություններ

## Արտաքին հղումներ
* Երևանի ավագանու ընտրությունների արդյունքների արձանագրությունը
* 2013թ.-ի Երևանի ավագանուընտրարշավի լուսաբանումը առցանց ԶԼՄ-ներում  

Կատեգորիա:Երևանի ավագանու ընտրություններ
Tayanna

**Tayanna** (), ուկրաինացի երգչուհի, «Գորյաչի շոկոլադ» խմբի նախկին մենակատար։ «Երկրի Ձայն» մրցույթի և Ուկրաինայի՝ Եվրատեսիլ 2017-2018 ազգային ընտրության մասնակից։

## Կենսագրություն
2017 թվականի դեկտեմբերին TAYANA-ն Ուկրաինայի խոշորագույն երաժշտական մրցանակներից մեկում՝ «M1 Music Awards 2017»-ում, «Տարվա առաջընթաց» անվանակարգում արձանիկ է ստացել։

## Եվրատեսիլ 2017
Հունվարի 17-ին հայտնի դարձավ, որ Տատյանա Ռեշետնյակը կներկյացնի Ուկրաինան «Եվրատեսիլ 2017» երգի մրցույթում՝ «I Love You» երգով, որը «Осень» երգի անգլերեն տարբերակն է։ Արդյունքում հաղթելով կիսաեզրափակչին, Տատյանան իրավունք ստացավ մասնակցել մրցույթի եզրափակչին։ Ստանալով ժյուրիի առավելագույն գնահատականը և հանդիսատեսի ձայները, նա զբաղեցրեց 3-րդ հորիզոնականը, 2-րդ հորիզոնականը զիջելով O.Torvald խմբին։

## Եվրատեսիլ 2018
2018 թվականի դեկտեմբերի 13-ին TAYANNA-ն կրկին որոշեց մասնակցել «Եվրատեսիլ 2018»-ին՝ ուկրաիներեն «Леля» երգով։ Կիսաեզրափակչում Տատյանան ժյուրիի կողմից ստացել է 9 միավոր (առավելագույն միավոր) և 7 միավոր հանդիսատեսի կողմից՝ զբաղեցնելով երկրորդ տեղը և անցնելով եզրափակիչ փուլ։ Եզրափակչում Տատյանան ժյուրիի կողմից ստացել է առավելագույն միավոր (6 միավոր) և 4 միավոր հանդիսատեսի կողմից՝ զբաղեցնելով երկրորդ տեղը։

## Անձնական կյանք
Ամուսնացած էր։ Ունի որդի՝ Դանիելը (ծնվել է 2013 թվականին)։ Ունի երեք կրտսեր եղբայրներ՝ Միքայել, Բոգդան և Տարաս։ Նրանցից Միքայելը Միշա Մարվին մականունով հայտնի երգիչ է։

## Սկավառակագրություն
### Ալբոմներ

### Սինգլեր
*2014 — «Забудь»
*2014 — «Если ты ждёшь»
*2014 — «Знаю и верю»
*2016 — «9 Жизней»
*2016 — «Осень»
*2016 — «Люблю»
*2017 — «I Love You»
*2017 — «Не люби»
*2017 — «Грешу»

## Տեսագրություն

## Մրցանակներ

## Ծանոթագրություններ

Կատեգորիա:21-րդ դարի կոմպոզիտորներ
Կատեգորիա:«The Voice» հեռուստաշոուի մասնակիցներ
Կատեգորիա:Կոմպոզիտորներ այբբենական կարգով
Կատեգորիա:Ուկրաինացի դերասանուհիներ
Կատեգորիա:Ուկրաինացի երաժիշտներ
Կատեգորիա:Ուկրաինացի երգահաններ
Կատեգորիա:Ուկրաինացի երգիչներ
Կատեգորիա:Ուկրաինացի երգչուհիներ
Կատեգորիա:Ուկրաինացի կոմպոզիտորներ
Կատեգորիա:Ուկրաինացի հաղորդավարներ
Սուրբծննդյան արձակուրդներ (ֆիլմ, 1989)

**«Սուրբծննդյան արձակուրդներ»** (), գեղարվեստական ֆիլմ՝ նկարահանված 1989 թվականին ԱՄՆ-ում Ջերեմի Չեչիկի կողմից։ Պատկերը շարունակեց «National Lampoon’s»-ի «Արձակուրդներ» (1983), «Եվրոպական արձակուրդներ» (1985) ֆիլմերի հաջողակ շարքը և դարձավ 1980-ական թվականների վերջի ամենահայտնի կատակերգություններից մեկը։

## Սյուժե
Գրիզվոլդների ընտանիքը պատրաստվում է Սուրբ Ծննդին։ Ընտանիքի հայրը՝ Կլարկ Գրիզվոլդն հետաքրքիր մտահղացում ունի. նրանք պետք է հետևեն ամերիկյան և ընտանեկան ամանորյա բոլոր ավանդույթներին, հավաքվեն ողջ ընտանիքով, տեղադրեն բնական տոնածառ և միացնեն հարյուրավոր և նույնիսկ հազարավոր սուրբծննդյան հրավառության լույսեր։ Դա հանգեցնում է շատ ծիծաղելի իրավիճակների, հատկապես, եթե ամեն ինչ այնպես չի ընթանում, ինչպես ակնկալվում է։ Եվ երբ պարզվում է, որ Կլարկի ղեկավարը իր աշխատակիցներին զրկել է ավանդական սուրբծննդյան պարգևավճարից, Կլարկի կուտակած բարկությունը դուրս է թափվում...

## Դերերում

## Նկարահանող խումբ
* Ռեժիսոր՝ Երեմիա Չեխիկ
* Սցենարիստ՝ Հովհաննես Խյուզ
* Գործադիր պրոդյուսեր՝ Մեթի Սիմոնս
* Պրոդյուսեր՝ Ջոն Խյուզ
* Պրոդյուսեր՝ Թոմ Ջակոբսոն
* Կոմպոզիտոր՝ Անժելո Բադալամենտին
* Օպերատոր՝  Թոմաս Էկերմեն

## Ծանոթագրություններ

## Արտաքին հղումներ
* 

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1989 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան սիքվել ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Չիկագոյում
Լուռ գիշեր, մահացու գիշեր

**«Լուռ գիշեր, մահացու գիշեր»** (),  ռեժիսոր՝ Չարլզ Սելլեր կրտսեր, 1984 թվականի ամերիկյան պաշտամունքային սլեշեր։ Ֆիլմի լայնամաշտաբ վարձույթը չեղարկվել էր ծնողների բողոքների պատճառով, որոնք դեմ էին արտահայտվել էկրաններին Սանտա Կլաուսի՝ որպես մարդասպան հայտնվելուն։ Բայց, այդուհանդերձ ֆիլմն ամբողջությամբ վերադարձրեց ծախսերը, հավաքելով $2․491․460 ԱՄՆ դոլար։ Ֆիլմի դիստրիբյուտորը TriStar-ը  ֆիլմը վարձույթից հանեց եթեր դուրս գալուց երկու շաբաթ հետո, այդուհանդերձ, ստուդիան հենց ինքը հրաժարվեց HBO կաբելային հեռուստալիքով ցուցադրման և վիդեո տարբերակներով տարածման հանդեպ իրավունքից։ Էկրաններին հայտնվելուց մեկ տարի անց պրոդյուսեր Իռա Բարմակը TriStar-ից իրավունք ստացավ և ֆիլմը դուրս եկավ վիդեո տարբերակներով։ Արդյունքում ֆիլմի համար թողարկվեց չորս պարբերական։ Ֆիլմի պրեմիերան տեղի ունեցավ 1984 թվականի նոյեմբերի 9-ին։

## Սյուժե
Չեմպենների ընտանիքը այցելում է ընտանիքի հոգեկան հիվանդ պապիկին, որը վախեցրեց իր թոռնիկին, ասելով, որ եթե նա իրեն վատ պահի, ապա Սանտա Կլաուսը իրեն կպատժի։ Տուն վերադառնալիս Սանտա Կլաուսի հագուստով հանցագործը սպանում է տղայի ծնողներին և եղբորը։ Տղան ընկնում է կաթոլիկ մանկատուն, որտեղ նրան պատժում են միանձնուհիները։

Շատ տարիներ անց, երբ լրացավ Բիլլի 18 տարեկանը, նա  աշխատանքի է ընդունվում խաղալիքների խանութում։ Դրսում ամանորի նախօրեն է, իսկ Բիլլին, մանկությունում ստացած բոլոր այդ  սթրեսներից հետո ատում է այդ տոնը։ Բայց նրան ստիպում են հագնել Սանտա Կլաուսի հագուստը և ուրախացնել փոքրիկ երեխաների։ Այդտեղ Բիլլիի մոտ ի հայտ են գալիս հոգեկան շեղումներ և նա սկսում է սպանություններ գործել։

## Դերերում
* Ռոբերտ Բրայան Ուիլսոն՝ Բիլլի Չեպմեն (18 տարեկանում) 
** Դեննի Վագներ՝ 8 տարեկան Բիլլի
** Ջոնաթան Բեսթ՝ 5 տարեկան Բիլլի
* Ալեքս Բերտոն՝ Ռիկի Չեպմեն (14 տարեկանում)
** Մաքս Բրոդհեդ` 4 տարեկան Ռիկի 
** Մելիսա Բեսթ՝ նորածին Ռիկի
* Լիլիան Շովեն՝ *մայրապետ*
* Գիլմոր ՄակՔորմ՝ *քույր Մարգարիտա*
* Թոնի Ներո՝ *Պամելա*
* Լիննի Քուիգլլի՝ *Դենիզ*
* Բրիթ Լիչ՝ *պարոն Սիմս*
* Նենսի Բորգենեքթ՝ *տիկին Ռենդալ*

## Ծանոթագրություններ

## Արտաքին հղումներ
* 
* The Silent Night, Deadly Night Resource
* ''Silent Night, Deadly Night'' review with animated screenshots

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1984 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սարսափ ֆիլմեր
Կատեգորիա:Սլեշեր ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր որբերի մասին
Կատեգորիա:Ֆիլմեր, որոնց գործողությունները տեղի են ունենում Յուտայում
Կատեգորիա:Ֆիլմեր, որոնց գործողությունները տեղի են ունենում 1974 թվականին
Կատեգորիա:Յուտայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում 1984 թվականին
Կատեգորիա:Ֆիլմեր, որոնց գործողությունները տեղի են ունենում 1971 թվականին
Կատեգորիա:Սոլթ Լեյք Սիթիում նկարահանված ֆիլմեր
Կատեգորիա:Գրաքննված ֆիլմեր
Կատեգորիա:Ֆիլմեր բռնաբարության մասին
Բեն Շնետցեր

**Բեն Շնետցեր** (, ), ամերիկացի դերասան։ Առավել մեծ ճանաչում է ձեռք բերել «Վարկրաֆտ» (Կադգար), «Հպարտություն» (Մարկ Էշթոն) և «Գրքի գող» (Մաքս Վանդերբուրգ) ֆիլմերում խաղացած դերերից հետո։

## Ընտանիք և գործունեություն
Բենը ծնվել և մեծացել է Նյու Յորքում՝ դերասաններ Սթիվեն Շնետցերի և Նենսի Սնայդերի ընտանիքում։ Ավարտել է Գիլդհոլի երաժշտության և թատրոնի դպրոցը։

2010 թվականին նկարահանվել է «Օրենք և կարգ» հեռուստասերիալի մեկ դիպվածում, նաև դարձել «Ուրախ քաղաք» հեռուստասերիալի գլխավոր դերակատարներից մեկը։ 2013 թվականին մասնակցել է «Գրքի գող» ֆիլմի նկարահանումներին՝ խաղալով հրեա փախստական Մաքս Վանդերբուրգի դերը։ 2014 թվականին Շնետցերը «Հպարտություն» ֆիլմում ստացել է Մարկ Էշթոնի դերը, որը նրան արժանացրել է քննադատների բարձր գնահատականին։ «Evening Standard» թերթից Շարլոտա Օ'Սալլիվանն այսպես է նկարագրել երիտասարդ դերասանի ամենադժվար դերերից մեկը․ 

## Ֆիլմագրություն

## Մրցանակներ և անվանակարգեր
**Ֆիլմեր**
* 2014 - «British Independent Film Awards» մրցանակաբաշխության «Լավագույն աջակցող դերասան» անվանակարգ «Հպարտություն» () (2014) ֆիլմում դերակատարության համար 
* 2014 - «British Independent Film Awards» մրցանակաբաշխության «Լավագույն խոստումնալից նորեկ դերասան» անվանակարգ «Հպարտություն» () (2014)  ֆիլմում դերակատարության համար

## Ծանոթագրություններ

## Արտաքին հղումներ
*  

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Սուրեն Դարբինյան

**Սուրեն Սոկրատի Դարբինյան** (), սեյսմակայուն շինարարության բնագավառի գիտնական։ Ֆիզմաթ գիտությունների դոկտոր (1977),  պրոֆեսոր (1982):
ՌԴ բնական ԳԱ ակադեմիկոս (2002):

## Կենսագրություն
Սուրեն Դարբինյանը ծնվել է 1931 թվականի մայիսի 10-ին, Շամշադինի շրջանի Թովուզ գյուղում։ 1953 թվականին գերազանցությամբ ավարտել է Երևանի պետական համալսարանի ֆիզիկա-մաթեմատիկական ֆակուլտետը և աշխատանքի անցել ՀԽՍՀ ԳԱ Շինանյութերի և շինարարական կառուցվածքների գիտահետազոտական ինստիտուտում (ԱԻՍՄ)։ 1963-1993 թվականներին Հայաստանի ԳԱ Ա. Նազարովի անվան երկրաֆիզիկայի և ինժեներային սեյսմաբանության ինստիտուտում եղել է ավագ գիտաշխատող, բաժնի վարիչ, գիտության գծով փոխտնօրեն։ Գիտական աշխատանքին զուգահեռ դասավանդել է ՀՃՊՀ Գյումրիի մասնաճյուղում։ 1977 թվականին Մոսկվայում պաշտպանել է դոկտորական ատենախոսություն և ստացել ֆիզիկամաթեմատիկական գիտությունների դոկտորի գիտական աստիճան։ Հեղինակ է ավելի քան 80 գիտական հոդվածների, համահեղինակ երկու մենագրությունների, զեկուցումներով հանդես է եկել միջազգային և համամիութենական մի շարք գիտաժողովներում։ Նրա ղեկավարությամբ պաշտպանվել են հինգ թեկնածուական ատենախոսություններ։ Մեծ ավանդ ունի Գյումրիի ՀՀ ԳԱԱ Երկրաֆիզիկայի և ինժեներային սեյսմաբանության ինստիտուտի ստեղծման և զարգացման գործում։ Նրա ղեկավարությամբ այնտեղ կազմակերպվել են տարբեր լաբորատորիաներ, այդ թվում՝ առաջին հաշվողական կենտրոնը։ Ակադեմիկոս Ա. Նազարովի հետ համատեղ Դարբինյանը մշակել է գործիքային հիմքով սեյսմիկ բալայնության որոշման սանդղակ։ Ակտիվ գիտական գործունեություն է ծավալել Սպիտակի երկրաշարժի հետևանքների ուսումնասիրման ուղղությամբ, որի համար պարգևատրվել է ՀՀ կառավարության պատվոգրով։ Մինչև ԽՍՀՄ փլուզումը, Դարբինյանը եղել է «Ինժեներային սեյսմաբանություն» հանդեսի գլխավոր խմբագիրը։ 1993 թվականից Դարբինյանն աշխատել է Երևանի ճարտարապետության և շինարարարության պետական համալսարանում՝ տարբեր տարիների զբաղեցնելով շինարարական մեխանիկայի, նյութերի դիմադրության, տեսական մեխանիկայի ամբիոնների վարիչի պաշտոնները։

## Պարգևներ
* Հայաստանի Գերագույն խորհրդի մեդալներ (2) և պատվոգրեր
*  ՀՀ Կառավարության պատվոգիր
* ԳԱԱ մի շարք պատվոգրեր
* Ռենտգենի անվան մեդալ

## Երկեր
* Основы количественного определения интенсивности сильных землетпясений, Ереван, 1974.

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ երկրաֆիզիկոսներ
Կատեգորիա:Հայ պրոֆեսորներ
Կատեգորիա:ՌԴ բնական ԳԱ ակադեմիկոսներ
Կատեգորիա:Ֆիզիկամաթեմատիկական գիտությունների դոկտորներ
Ա. Նազարովի անվան երկրաֆիզիկայի և ինժեներային սեյսմաբանության ինստիտուտ

**ՀՀ ԳԱԱ Ա. Նազարովի անվան երկրաֆիզիկայի և ինժեներային սեյսմաբանության ինստիտուտ (ԵԻՍԻ)**, սեյսմիկ ազդեցությունների պարամետրերի քանակական գնահատման մեթոդների մշակման բնագավառ առաջատար հաստատություն Հայաստանում։ Հիմնադրվել է 1961 թվականին։

## Պատմություն
Երկրաֆիզիկայի և ինժեներային սեյսմաբանության ինստիտուտը հիմնադրել է ակադեմիկոս Արմենակ Նազարովը, ում անունով էլ կոչվում է հաստատությունը։ Նազարովը մշակել է ոչ միայն տեսություն, այլև սարքավորումներ։ ԵԻՍԻ-ն ունի 11 լաբորատորիա, որոնք ներառված են 5 բաժիններում, ունի նաև գիտական արտադրամաս։

## Գործունեություն
Ինստիտուտն իրականացնում է ՀՀ տարածքի երկրակեղևի կառուցվածքի և նրանում ընթացող պրոցեսների ուսումնասիրում, տարածքի ուժեղ երկրաշարժերի սեյսմիկականության և լարվածադեֆորմացիոն վիճակի հետազոտում, նախանշանների բացահայտում, հետախուզական երկրաֆիզիկայի նոր մեթոդների մշակում, էկոերկրաֆիզիկական հետազոտությունների մեթոդիկայի մշակում, սեյսմիկ վտանգի և ռիսկի, սեյսմիկ ազդեցությունների պարամետրերի քանակական գնահատման մեթոդների մշակում և կատարելագործում։

Բացի սեյսմակայունության տեսության զարգացմանը նպաստող հետազոտություններից, ինստիտուտում անկախ ուսումնասիրվում են սեյսմիկ ալիքների տարածման տեսության առանձնահատկությունները։

## Համագործակցություններ
### Տեղական համագործակցություններ
Ա. Նազարովի անվան երկրաֆիզիկայի և ինժեներային սեյսմաբանության ինստիտուտի հետ համագործակցում է ԵՊՀ աշխարհագրության և երկրաբանության ֆակուլտետը։

### Միջազգային համագործակցություններ
Միջազգային համագործակցության ոլորտում ինստիտուտը համագործակցում է ԱՊՀ մի շարք երկրների հետ (ՌԴ Երկրի ֆիզիկայի միացյալ ինստիտուտ, Ուկրաինայի Երկրաֆիզիկայի ինստիտուտ, Վրաստանի Երկրաֆիզիկայի և շինարարական մեխանիկայի և սեյսմակայուն շինարարության ինստիտուտներ), ինչպես նաև Հունաստանի, Ֆրանսիայի, Իրանի, Թուրքիայի համակից ինստիտուտների հետ։

## Սպիտակի երկրաշարժ
1988 թվականի Սպիտակի երկրաշարժի ժամանակ տուժել է նաև երկրաշարժերն ուսումնասիրող այս հաստատությունը։ Ինստիտուտի նախկին շենքը, որը գտնվում էր ներկայիս շենքի տարածքում, փլուզվել է։ Շուրջ 25 տարի գիտնականներն աշխատել են տնակներում։

## Ծանոթագրություններ

## Արտաքին հղումներ
* Ինստիտուտի կայքէջ

Կատեգորիա:Հայաստանի գիտահետազոտական ինստիտուտներ
Կատեգորիա:1961 հիմնադրումներ Հայաստանում
Կատեգորիա:ՀՀ ԳԱԱ ինստիտուտներ ու կազմակերպություններ
Ալեն Լիչ

**Ալան (Ալեն) Լիչ** (, ), իռլանդացի թատրոնի, հեռուստատեսության և կինոյի դերասան։ Առավել հայտնի է «Բոհեմական ռապսոդիա» ֆիլմում Փոլ Փրենթերին մարմնավորած դերով։

## Վաղ կյանք և կրթություն
Ալեն Լիչը ծնվել է Կիլինիում (Դուբլին, Իռլանդիա)՝ համակարգչային ընկերության տնօրեն Դևիդ Լիչի () և տնային տնտեսուհի Քեյ Լիչի () ընտանիքում։ Նա չորս երեխաներից երրորդն է։ Ունի ավագ եղբայր՝ Գրեգը (), ավագ քույր՝ Ալին () և կրտսեր եղբայր՝ Սայմոնը ()։ Նա սովորել է Սուրբ Միքայելի քոլեջում ()։

Տասնմեկ տարեկանում Լիչը ստանում է Խիզախ Առյուծի դերը ՝ «Զարմանալի կախարդը Օզից» դպրոցական բեմադրությունում և սկսեց հետաքրքրվել դերասանական վարպետությամբ։ Լիչը ստացել է բակալավրի և մագիստրոսի կոչում՝ Դրամայի և Թատրոնի Ստուդիայում () Թրինիթի քոլեջում (Դուբլին)։

## Անձնական կյանք
2014-2015 թվականներին հանդիպում էր բրիտանացի հաղորդավարուհի Չարլի Վեբստերի հետ ()։

2005 թվականին, ըստ «UNISON» ամսագրի, ստացել է ամենասեքսուալ իռլանդացու կոչումը։ 2015 թվականին, ըստ «GQ» ամսագրի, ստացել է ամենաոճային հագնվող բրիտանացու կոչումը։

2018 թվականի փետրվարի 14-ին ՝ Սուրբ Վալենտինի օրը, Լիչը հայտարարել է դերասանուհի Ջեսիկա Բլեր Հերմանի հետ նշանադրության մասին։ Հարսանիքը տեղի է ունեցել 2019 թվականի հունվարի 5-ին Սոլվինգում, Կալիֆոռնիա։

## Ֆիլմագրություն

## Թատրոն

## Մրցանակներ և անվանակարգեր

## Ծանոթագրություններ

## Արտաքին հղումներ

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Թատրոնի դերասաններ
Կատեգորիա:Իռլանդացի դերասաններ
Կատեգորիա:Հեռուստատեսային դերասաններ
Տետրակաին

**Տետրակաին**, հայտնի է նաև որպես **ամեթոկաին**, տեղային անզգայացնող, օգտագործվում է աչքերը, քիթը և կոկորդը անզգայացնելու համար։ Նաև կարող է կիրառվել ներերակային ներարկումից առաջ՝ ցավը թուլացնելու նպատակով։ Այն օգտագործվում է հեղուկի տեսքով։ Աչքի վրա օգտագործելու դեպքում ազդեցությունը սկսվում է 30 վայրկյանից և տևում է 15 րոպե։

Հաճախակի կողմնակի ազդեցություններից է այրոցը օգտագործման տեղում։ Երկարատև օգտագործումը խորհուրդ չի տրվում, քանզի կարող է դանդաղեցնել աչքի ապաքինումը։ Անհայտ է դեռ հղիների կողմից օգտագործման դեպքում անվտանգ լինելը սաղմի համար։ Տետրակաինը էսթերայի տիպի տեղային անզգայացնողների ընտանիքի կազմում է։ Այն գործում է՝ նյարդային ազդակի հաղորդումը պաշարելով։

Տետրակաինը պատենտավորվել է 1930 թվականին և սկսվել է կիրառվել 1941 թվականին։ Այն ԱՀԿ-ի հիմնական դեղերի ցուցակում է որպես ամենաանվտանգ և արդյունավետ դեղամիջոցներից մեկը։ Զարգացող երկրներում արժեքը $1.34–1.63 է 10մլ սրվակի համար։ Մեծ Բրիտանիայում արժեքը 0.49 ֆունտ է՝ մեկ դոզայի համար։

## Բժշկական կիրառություն
Հետազոտությունները ցույց են տվել դեղի արդյունավետությունը անհետաձգելի վիճակներում, հատկապես երեխաների դեպքում՝ հաշվի առնելով դեղի արդյունավետ ցավազրկող ազդոցությունը և ցածր արժեքը։ Չնայած առաջին կիրառման ժամանակ ներերերակային կաթետեր դնելու դեպքում բարելավում չի եղել։

Տետրակաինը T բաղադրիչն է TAC խառնուրդի մեջ, որը պարունակում է 5-ից մինչև 12% տետրակաին, 0,05% Ադրենալին և 4% կամ 10% կոկաինի հիդրոքլորիդ։ Սա օգտագործվում է, երբ կարիք կա ականջը, քիթը, կոկորդը վիրահատելու ժամանակ անզգայացնելու, և անհետաձգելի իրավիճակներում՝ շտապ անզգայացում կատարելու համար։

## Ֆիզիկական հատկություններ
Սպիտակ բյուրեղային փոշի առանց հոտի։ Հեշտ լուծելի ջրում (1:10), սպիրտում (1:6)։ Լուծույթները ստերլիզացնում են +100 °С ջերմաստիճանում 30 րոպեի ընթացքում։ Լուծույթի կայունացման համար ավելացնում են քլորաջրածնական թթվի լուծույթ մինչև рН 4,0 — 6,0 թթվայնությամբ։

## Մեխանիզմ
Կենսաբժշկական հետազոտության արդյունքում պարզվել է, որ տետրակաինը խաթարում է կալցիումական անցուղիները (ռիանոդինային ընկալիչներ), որոնք կարգավորում են կալցիումի դուրսբերումը ներբջջային պաշարներից։ Տետրակաինը անցուղիների գործառույթի ալլոստերիկ պաշարիչ է։ Քիչ խտություններով տետրակաինը խանգարում է կալցիումի սպոնտան դուրսբերումը, իսկ բարձր խտություններով ամբողջովին պաշարում է այն։

## Սինթեզ
Տետրակաինը սինթեզում են 4-բութիլամինբենզոաթթվից։ Առաջին փուլում կատարվում է եթերացում էթանոլով՝ թթու միջավայրում։ Մյուս փուլում հիմնային կատալիզոի միջոցով, նատրիումի էթիլատի փոքր քանակներով կատարվում է 4-բութիլանիաբենզոյաթթվի էթիլեթերի պերեթերացում՝ 2-դիմեթիլամինոէթանոլի մեծ քանակների հետ եռացման ճանապարհով։
thumb|center|650px|Տետրակաինի սինթեզ՝ համաձայն ԱՄՆ № 1889645 պատենտի (, 1932)

## Ծանոթագրություններ

## Արտաքին հղումներ
* 
* 
* 
* 

Կատեգորիա:Առողջապահության համաշխարհային կազմակերպության հիմնական դեղեր
VIII գործոն (դեղամիջոց)

**VIII գործոն (8-րդ գործոն)**, դեղամիջոց, որ կիրառվում է հեմոֆիլիա A և այլ պատճառներից առաջացած VIII գործոնի ցածր մակարդակով պայմանավորված արյունահոսության ժամանակ։ Որոշ տեսակներ կարող են նաև կիրառվել վոն Վիլեբրանդի հիվանդության ժամանակ։ Այն տրվում է ներերակային դանդաղ ներարկման եղանակով։

Կողմնակի ազդեցություններից են մաշկի արյունալեցումը, հևոցը, տենդը և հեմոլիզը։ Ալերգիկ ռեակցիաներից է անաֆիլակտիկ շոկի զաևգացումը։ Չկան հստակ տեղեկություններ հղիության ընթացքում կիրառման անվտանգության և պտղի առողջության վնասման մասին։ Մաքուր VIII գործոնի կենցենտրատը ստցվում է մարդու արյան պլազմայից։ Հասանելի է նաև ռեկոմբինացված տարբերակը։ Մարդկանց օրգանիզմում VIII գործոնի նկատմամբ կարող են առաջանալ հակամարմիններ՝ նվազեցնելով դեղի արդյունավետությունը։

Առաջին անգամ VIII գործոն բացահայտվել է 1940-ականներին և դարձել հասանելի՝ 1960-ականներին։ Ռեկոմբինացված VIII գործոնը առաջին անգամ արտադրվել է 1984 թվականին, իսկ բժշկական կիրառումը թույլատրվել է 1992 թվականին Միացյալ Նահանգներում։ Այն ընգրկված է Առողջապահության համաշխարհային կազմակերպության հիմնական դեղերի ցանկում, առողջապահական համակարգում անհրաժեշտ ամենաարդյունավետ և անվտանգ դեղերի շարքում։ Զարգացող երկրներում 500 ԱՄ-ի վաճառքային գինը 119,61–497,50 ԱՄՆ դոլլար է։

## Պատմություն
Նախքան մաքրման մեթոդների բարելավումը՝ պլազմայով օտարածին մասնիկի թափանցումը հեմոֆիլիա ունեցող հիվանդի արյան հուն հաճախ հանգեցնում էր հիվանդությունների փոխանցման (օրինակ՝ ՄԻԱՎ և հեպատիտիներ)։ 1990-ականներին դեղագործական ընկերությունները սկսեցին արտադրել ռեկոմբինացված գենից սինթեզված գործոններ, ինչն այժմ բացառում է փոխարինական բուժման ընթացքում փոխներարկման ճանապարհով փոխանցվող բոլոր հիվանդությունների փոխանցումը։

## Ծանոթագրություններ

Կատեգորիա:Առողջապահության համաշխարհային կազմակերպության հիմնական դեղեր